Publication: Magyar Közlöny
Issue: MK-2000-99 (Year: 2000, Number: 99)
Era: 1990-2004
Section: 1993. évi XCIII. törvény (a továbbiakban: Mvt.) 88. §-ának
Paragraph Index: 62

b) amennyiben ez nem lehetséges, a kockázatokat az egészséget nem károsító vagy eltűrhető szintre csökkenteni ba) a munkafolyamatok megtervezésével és megszervezésével, bb) a vegyi anyagok expozíciója elleni, megfelelő védőeszközök biztosításával, bc) műszaki intézkedésekkel, bd) a megfelelő karbantartási feladatok elvégzésével, be) a veszélyes anyagok expozíciójának kitett munkavállalók számának minimumra csökkentésével, bf) az expozíció intenzitásának és időtartamának a lehető legkisebb mértékűre történő csökkentésével, bg) megfelelő higiénés feltételek biztosításával, beleértve a dohányzás, étkezés, italfogyasztás, kozmetikai szerek használata, élelmiszer-tárolás megtiltását azokon a munkahelyeken, ahol a munkaterületet veszélyes anyagok szennyezhetik vagy a munkavállaló veszélyes anyagokkal kerülhet érintkezésbe, bh) a munkahelyen jelen lévő vegyi anyagok mennyiségének a munka jellegének megfelelő minimálisra történő csökkentésével, bi) megfelelő munkafolyamatok meghatározásával, beleértve a veszélyes anyagok és ezeket tartalmazó hulladékok biztonságos kezelését, tárolását és szállítását.

Source: https://magyarkozlony.hu/hivatalos-lapok/87fe147163b3fd88524f5a2a0e1615dee5c855c0/dokumentumok/b600719bdb80e521370de376c0ed92b9e7f73a0a/letoltes